José Luis Mendilibar

José Luis Mendilibar (s. 14. maaliskuuta 1961 Zaldibar, Espanja) on espanjalainen jalkapallovalmentaja. Helmikuusta 2024 lähtien hän on toiminut Olympiakosin päävalmentajana.

 Ura 
Mendilibar oli amatööritason jalkapalloilija pelaajaurallaan. Hän ei koskaan pelannut Espanjan pääsarjassa. Vuonna 1994 hän lopetti pelaajauransa ja siirtyi valmennustehtäviin. Valmennusuransa alussa hän toimi muun muassa Athletic Bilbaon juniorijoukkueiden valmentajana. Edustusjoukkueen päävalmentajaksi Mendilibar pääsi ensi kertaa Lanzarotessa ja sen jälkeen Eibarissa. 

Kaudella 2004–2005 hän onnistui melkein nostamaan pienellä budjetilla pelanneen Eibarin maan pääsarjaan, joukkueen jäätyä vain muutaman pisteen päähän suorasta nousupaikasta. Seuraavaksi hän siirtyi Athletic Bilbaon edustusjoukkueen päävalmentajaksi, mutta pesti jäi kuitenkin vain muutaman kuukauden mittaiseksi. Athleticin alkukausi oli siihen mennessä huonoin koskaan sen pääsarjahistoriassaan. Vuonna 2006 hän siirtyi Valladolidin päävalmentajaksi.

Mendilibar luotsasi debyyttikautensa päätteeksi Valladolidin Segunda Divisiónin mestariksi ja takaisin pääsarjaan. Vauhti Primerassa on ollut kuitenkin seuralle kovaa, mutta sarjapaikka säilyi kahden perättäisen 15. sijan turvin. Kaudella 2009–2010 seura vajosi jälleen putoamistaisteluun ja Mendilibar sai lopulta potkut helmikuun alussa 2010 seuran majaillessa sijalla 17.Valladolid entlässt Mendilibar

14. helmikuuta 2011 Mendilibar palasi valmennustehtäviin siirtyen putoamista vastaan taistelevan Osasunan peräsimeen. Hän korvasi tehtävässä potkut saanneen José Antonio Camachon.Mendilibar será el técnico de Osasuna hasta junio de 2012 Marca. Viitattu 14.2.2011.  Hän sai potkut päävalmentajan tehtävästä 3. syyskuuta 2013.Osasuna destituye a Mendilibar Marca. Viitattu 3.9.2013. 

Toukokuun lopussa 2014 kerrottiin, että Mendilibar siirtyy kesällä Levanten päävalmentajaksi. Mendilibar replaces Caparrós at Levante UEFA.com. Viitattu 4.6.2014.  Pesti jäi lyhyeksi, sillä kehno kauden aloitus johti potkuihin jo lokakuussa 2014. Levante entlässt Mendilibar - Nachfolger offen Kicker. Viitattu 21.10.2014. 

Kesä-heinäkuun vaihteessa 2015 Mendilibar palasi pääsarjassa pelaavan SD Eibarin päävalmentajaksi. Eibar : José Luis Mendibilar sur le banc L'Equipe. Viitattu 1.7.2015.  Mendilibar valmensi Eibaria pääsarjatasolla kuusi kautta ja seura sijoittui parhaimmillaan yhdeksänneksi. Kausi 2020/21 päättyi kuitenkin putoamiseen ja kauden jälkeen Mendilibar jätti seuran.Mendilibar no seguirá en el Eibar tras el descenso a Segunda rtve. Viitattu 22.7.2021. 

Aivan joulukuun lopussa 2021 Mendilibarista tuli Deportivo Alavésin päävalmentaja.José Luis Mendilibar, nuevo entrenador del Deportivo Alavés Alavés. Viitattu 7.1.2022.  Hän ei onnistunut nostamaan Alavésia liigan jumbosijalta ja seura erotti hänet huhtikuussa 2022.José Luis Mendilibar deja de ser entrenador del Deportivo Alavés Deportivo Alavés. Viitattu 23.4.2022. 

Maaliskuussa 2023 Mendilibar palasi valmennustehtäviin La Ligan putoamiskamppailuun juuttuneen Sevillan päävalmentajana.JOSÉ LUIS MENDILIBAR NAMED AS SEVILLA FC FIRST-TEAM COACH Sevilla. Viitattu 22.3.2023.  Mendilibar sai Sevillan pelin uomiinsa ja joukkue hävisi vain kolme kauden 12 viimeisestä ottelustaan hänen alaisuudessaan. Eurooppa-liigassa Mendilibar johdatti Sevillan loppuotteluun, jossa joukkue voitti AS Roman rangaistuspotkukilpailun jälkeen. Näin 62-vuotias Mendilibar pääsi juhlimaan pitkän valmennsuransa ensimmäistä mestaruutta.Montiel edges Sevilla to seventh Europa League triumph with win over Roma The Guardian. Viitattu 24.10.2023.  Kausi 2023/24 alkoi Sevillalta kangerrellen ja seura erotti Mendilibarin lokakuussa, kun joukkue oli voittanut vain kaksi ottelua kahdeksasta.JOSÉ LUIS MENDILIBAR DEJA DE SER ENTRENADOR DEL SEVILLA FC Sevilla FC. Viitattu 24.10.2023. 

Helmikuussa 2024 Mendilibarista tuli Kreikan Superliigan Olympiakosin päävalmentaja.José Luis Mendilibar is the new coach of Olympiacos  Olympiakos FC. Viitattu 19.3.2024. 

 Meriitit 

 Eurooppa-liiga: 2023

 Lähteet 

 Aiheesta muualla 
 José Luis Mendilibarin pelaajauran tilastot BDFutbol-sivustolla 
 José Luis Mendilibarin valmentajauran tilastot BDFutbol-sivustolla 

Luokka:Espanjalaiset jalkapalloilijat
Luokka:Espanjalaiset jalkapallovalmentajat
Luokka:Baskijalkapalloilijat
Luokka:Vuonna 1961 syntyneet
Luokka:Elävät henkilöt